|  |
| --- |
| **Naziv natječaja:** Javni natječaj za dodjelu financijskih potpora vrhunskom sportu iz Proračuna Grada Zagreba za 2020. |

**UPUTE ZA PRIJAVITELJE**

**na Javni natječaj za dodjelu financijskih potpora vrhunskom sportu iz Proračuna Grada Zagreba za 2020.**

Molimo Vas da se prilikom pripreme prijave na Javni natječaj pridržavate sljedećih pravila koja se odnose na:

1. **Troškovi i Troškovnik programa i projekta (Troškovnik je sastavni dio Prijave A1 koja se ispunjava u elektroničkom obliku):**

* Prihvatljivi su troškovi koje je imao korisnik financiranja, a koji ispunjavanju sve slijedeće kriterije; nastali za vrijeme razdoblja provedbe programa ili projekta u skladu sa ugovorom, a plaćeni do datuma odobravanja završnog izvješća; moraju biti u ukupnom predviđenom Troškovniku projekta ili programa; nužni za provođenje programa ili projekta koji je predmet dodjele financijskih sredstava;
* mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstveno neprofitnih organizacija;
* trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost;
* iz sredstava koja se traže za provedbu programa i projekta ne smije se isplaćivati regres zaposlenicima korisnika financiranja;
* u Troškovniku programa ili projekta koji se prijavljuje ne smiju se uvrstiti troškovi koji se odnose na plaćanje režijskih troškova (npr. troškovi potrošnje električne energije, vode, fiksnih i mobilnih telefona i sl.) koji glase na ime fizičke osobe;
* u slučaju da prijavitelj djeluje u iznajmljenom privatnom stanu potrebno je priložiti presliku ovjerenog ugovora o najmu koji ne može biti sklopljen s osobama koje obnašaju određene funkcije u upravljačkim tijelima prijavitelja;
* Prihvatljivi neizravni troškovi; predvidivi dio indirektnih troškova (režije: plin, voda, najam prostora; knjigovodstveni servis) u ukupnom Troškovniku programa i projekta ne mogu biti veći od 25% ukupnog Troškovnika planiranog za provedbu programa i projekta.

1. **Uvjerenje da se protiv saveza ili sportskog kluba i odgovorne osobe saveza ili sportskog kluba ne vodi kazneni postupak**

* uvjerenje da se protiv odgovorne osobe saveza ili sportskog kluba ne vodi kazneni postupak, ne starije od šest mjeseci od dana objave Javnog natječaja.

**3. Potpisivanje ugovora**

* sa sportskim savezom ili sportskim klubom kojem je odobrena financijska potpora Grad Zagreb će potpisati ugovor o financiranju programa ili projekta najkasnije 30 dana od dana donošenja konačne odluke o odobravanju financijskih sredstava. U slučaju da se za provedbu vašeg programa i projekta odobri niži iznos sredstava od onog koji ste zatražili u Troškovniku, prije sklapanja ugovora o financiranju programa ili projekta, imate obavezu izraditi novi Troškovnik (specifikaciju troškova) te izmijeniti opisni dio programa ili projekta, a koji će biti sastavnim dijelom rečenog ugovora o financiranju pod uvjetom da izmjena troškova ne uzrokuje izmjenu prijavljenog programa ili projekta;

**4. Prijave programa ili projekta na Javni natječaj**

* savez može u jednoj prijavi navesti više sportaša/sportašica I. i II. kategorije za koje prijavljuje program, a klubovi nositelji kvalitete mogu u jednoj prijavi obraditi više programskih aktivnosti;
* od prijavitelja je moguće zatražiti dodatna pojašnjenja i dopune prijave na način da se dopunom ne utječe na sadržaj prijave bitan za ocjenjivanje prijave. Dopuna se odnosi na manje tehničke pogreške koje ne utječu na kvalitetu programa i projekta. Za sve možebitne zatražene dopune dokumentacije, biti će određen rok jednak za sve prijavitelje.

**5. Rješenje HOO-a/HPO-a/HPO-a/HSSG-a o kategorizaciji sportaša**

* nužno je u obrascu A3/1 upisati broj i datum važećeg Rješenja HOO-a/HPO-a/HSSG-a o kategorizaciji sportaša, te u aplikaciji obavezno priložiti navedeno Rješenje.

**6. Način prijave**

* Prijava se podnosi isključivo u elektroničkom obliku putem on line servisa e-Pisarnice koji se nalazi na internetskim stranicama Grada Zagreba www.zagreb.hr, link:<https://e-pisarnica.zagreb.hr/ePisarnica/eIsprave2>.
* Prijavu mora podnijeti osoba ovlaštena za zastupanje prijavitelja. Da bi se moglo pristupiti formi za popunjavanje prijave – ePrijavnica, prethodno treba aktivirati korisnički račun za pristup NIAS-u (Nacionalnom identifikacijskom i autentifikacijskom sustavu). Sportski savez ili sportski klub svoje programe i projekte moraju prijaviti na propisanim obrascima u elektroničkom obliku, sukladno uputama na obrascima i Uputama za prijavitelje na Javni natječaj, koje su sastavni dio natječajne dokumentacije.
* Priujavitelj mora u obrascima odgovoriti na sva pitanja i upisati sve tražene podatke.
* Sva pitanja u vezi s Javnim natječajem mogu se tijekom trajanja Javnog natječaja poslati na e-mail: andrea.pintar@zagreb.hr najkasnije 5 dana prije isteka roka za predaju prijava na Javni natječaj. Pitanja s pripadajućim odgovorima nalazit će se, tijekom natječajnog roka, na web stranici Grada Zagreba www.zagreb.hr.

**7. Dodatne informacije**

* Prijavitelj može prijaviti najviše tri programa ili projekta na ovaj i sve ostale (ukupno 15) objavljene Javne natječaja za financiranje programa i projekata udruga iz Proračuna Grada Zagreba za 2020.
* Prijavitelj mora u obrascima odgovoriti na sva pitanja i upisati sve tražene podatke.
* Prijava koja sadrži nečitljive dokaze, dokumentaciju i obrasce iz točke 6. Javnog natječaja neće se razmatrati.